কোচীদা প্রোজেক্ত কয়া উরেপ-উয়ুং তম্বা অমসুং শঙ্গাবগী থৌরমদা প্রধান মন্ত্রীনা পীখিবা ৱারোল

অরাবিয়া সমুদ্রগী মহারানী কোচীলা লাকপা অসি ঐ হরাওই। হিগোক মচুগী সমুদ্র, হাজিল্লকপা ঈশিং, অচৌবা পেরিয়র তুরেল, মফম খুদিং ইশং-শংলিবা অমসুং কোচীগী মীয়াম অসিনাকোচী অসি শহর ময়ামগী মরক্ত মহারানী অমা ওইহল্লে। ভারতকী সিবলাইজেসন ঙাক-শেন্নবা অমসুং লৈবাক অসি অমত্ত ওইনা পুনশিন্নবা ভারতকী অচৌবা লাইনীংবা অদি শঙ্করনা মহাক্কী ভারত শীনবা থুংবা খোঙচৎ মফম অসিদগী হৌখিবনি। কেরলাগী খ্বাইদগী চাউবা ইন্দস্ত্রীয়েল য়ুনিত অসি চাউখৎপগী অনিশুবা তাঙ্কক অমদা চংলকপা মরম্না ঙসি অসি য়াম্না মরুওইবা নুমিৎ অমনি। মসি তশেংনা লাইগী লৈবাক অসি খক্তগী চাউথোকচনীংঙাই ওইবা নত্তনা লৈবাক অসিগী ওইনা চাউথোকচবনি। হৌখিবা চহি ৫০ অসিদা কেরলা অমসুং মসিগা য়ুম্লোন্নরিবা রাজ্যশিংদা এল পি জি পাক শন্না শীজিন্নহনবদা ভারত পেত্রোলিয়মগী কোচী রিফাইনরী অসিনা মরুওইবা থৌদাং লৌরি। মমা কয়ানা চাকশঙগী মৈ থানবা শিং থিবদা থেংনরিবা খুদোংচাদবশিং উবদা ঐনা ঐগী অঙাং ওইরিঙৈ অমসুং পাখং ফারকপা মতম অদু নীংশিংলি। মতম অদুদগী হৌনা ঐনা ভারতকী ইমাশিং অমসুং ইচলশিংদা অনানবা চাকশঙশিং পীনবা অমসুং মখোয়গী ফিবম ফগৎহন্নবা ৱাখল খনখি। ভারত সরকারগী উজ্জ্বলা স্কিম অসি মঙলান অসি মঙফাওনহন্নবা লম্বী অমনি। উজ্জ্বলা স্কিমগী মখাদা ঐখোয়গী লৈবাক্কী খ্বাইদগী লায়রবশিংদা ২০১৬গী মে থাদগী এল পি জি কন্নেক্সন ক্রোর ৬ রোম পীখ্রে। মরূপশিং, এল পি জি কঞ্জুমর ক্রোর অহুম হেনবনা পহল স্কিম শরুক য়ারে। পহলনা শাশিন্নবা একাউন্তশিং, মল্তিপল একাউন্তশিং অমসুং মথৌ তৌদ্রবা একাউন্তশিং মশক খঙদোকপদা মতেং পাংলি। মালেমদা খ্বাইদগী চাউবা দাইরেক্ত বিনিফিৎ ত্রান্সফর স্কিম ওইদুনা পহল অসি গীনিজ বুক ওফ ৱার্ল্দ রিকোর্দ থম্লে। কস্তমর ক্রোর অমা হেনবনা মসিগী এল পি জি সবসিদি স্কিম অসি থাদোক্লে। এল পি জি পুথোকপা শরুক অনি হেনগৎতুনা কোচীগী রিফাইনরী অসিনা উজ্জ্বলাদা মতেং পাংলি। পোলুসন ঙাকথোক্নবা ভারতনা সরকারনা গারীশিংদা সি এন জি শীজিন্নবা হেনগৎহন্নবা থবক পায়খৎলি অমসুং লৈবাক অসিদা সিতি গ্যাস দিস্ত্রিবুসন নেতৱার্ক পাকথোক-চাউথোকহল্লে। ১০সুবা সি জি দি বিদ্দিং রাউন্দ মাইপাক্না পাংথোক্লবা মতুংদা লৈবাক অসিগী জিলা ৪০০ হেন্না পাইপনা গ্যাস সপ্লাই তৌরগনি। গ্যাসতা য়ুম্ফম ওইবা ইকনোমী অমা শেমগৎনবা নেসনেল গ্যাস গ্রিদ নৎত্রগা প্রধান মন্ত্রী উরজা গঙ্গা পায়খৎলে। অহেনবা গ্যাস পাইপলাইন কিলোমীতর লিশিং ১৫ শেমগৎনবা সরকারনা খন্নরি। মপান্দগী শুংদোক্ত্রিবা থাও লৈবা হন্থহন্নবা মপান্দগী লৈবা চাদা ১০ হন্থহন্নবা অমসুং ফোরেন একচেঞ্জ কন্নবা সরকারনা অচেৎপা ৱারেপ লৌরে। রাজ্য ১১দা ২জি ইথানোল প্লান্ত ১২ লিংখৎনবা ওইল পি এস য়ুশিংনা ২জি ইথানোল অসি লিগনোসেল্লুলোজ রুতকী খুৎথাংদা শীজিন্নবা হৌরে। মসিগী হিরম অসিগীদমক মমাংদা এম ও য়ু ৬ খুৎয়েক পীনখ্রে। মালেমগী ওইনা ভারতকী রিফাইনরী ইন্দস্ত্রী অসি অচৌবা থৌদাং লৌরি। ভারত অসি এসিয়াদা অনিসুবা খ্বাইদগী চাউবা ওইল রিফাইন তৌবা লৈবাক অমা ওইরি অমসুং লৈবাক অসিনা দরকার ওইবদগী হেন্না রিফাইন তৌরি। লৈবাক অসিগী হৌজিক লৈরিবা রিফাইন তৌবা ঙম্বা অসি ২৪৭ এম এম তি পি এদগী হেল্লি। আই আর ই পি অসি মতম চানা লোইশিনবগীদমক ময়াম পুম্নমক থাগৎপগী খুদোংচাবা ঐনা লৌরি। অহিং-নুংথিল নাইদনা শেমগৎ-শাগৎপদা শরুক য়ারিবা শিন্মীশিং ঐনা ইকায়খুম্নবা উৎচরি। মসিদা শিন্মী লিশিং ২০ হেন্না থবক শুরি হায়বা ঐনা খঙলে। হিরম কয়াদা প্রোজেক্ত অসিগী অথৌবা কয়া লৈরি। ইন্তেগ্রেতেদ রিফাইনরী এক্সপান্সন প্রোজেক্ত অসি ভারত পেত্রোলিয়মগী নন-ফুএল সেক্তরগী মখল অমনি। মরূপশিং, পেত্রোকেমিকেল অসি ঐখোয়না কয়া তোইনা ৱারি শানদবা অমনি অদুবু মসি ঐখোয়গী নোংমগী পুন্সিদা য়াম্না দরকার ওইবা অমনি। মসিদা য়ুম শানবা মচাকশিং, প্লাস্তিকশিং, পেন্তশিং, খোঙউপ, ফিরোল, লং, গারীগী পার্তশিং, অকে-অমৌগী পোৎলমশিং অমসুং হিদাক-লাংথকশিং য়াওরি। অদুবু হায়রিবা কেমিকেলশিং অসি মপান্দগী পুশিল্লকপা ঙাক্তনি। হায়রিবা পেত্রোকেমিকেলশিং অসি ভারত্তা শাবা হায়বসি ঐখোয়নগী তঙাইফদ্রবা থবকশিংনি। আই আর ই পি থবক হৌরবা মতুংদা কোচী রিফাইনরী অসি প্রোপাইলিন পুথোকপা ঙম্বা অসিদা ঐ হরাওই। মেক ইন ইন্দিয়গী মখাদা বি পি সি এলনা এক্রাইলিক এসিদ এক্রাইলেতস অমসুং ওক্সো এলকোহোল পুথোক্নবা মালেম থাক্কী প্লান্ত অহুম শেমগৎলে। হায়রিবা পেত্রোকেমিকেলশিং অসি পেন্তশিং, মুক, কোতিং দিতরজেন্দ অমসুং পোৎলম কয়া শাবদা শীজিন্নৈ। ফোমশিং, ফাইবর, খোঙউব, অকে-অমৌ অমসুং হিদাক—াংথক শাবদা চংবা পোলিওনশিং পুথোক্নবা পেত্রো-কেমিকেল কমপ্লেক্স অমা হৌজিক বি পি সি এলনা শেমগৎপা হৌরে। হিরম অসিদা মরি লৈনবা ইন্দস্ত্রী ময়াম অমা কোচীদা লৈরক্লগনি। রাজ্য সরকারনা থৌরাং তৌরিবা পেত্রোকেমিকেল পার্ক অসি অথুবা মতমদা থবক হৌরগনি অমসুং মসি বি পি সি এলগী পেত্রো-কেমিকেল ভেঞ্জরদা খুদোংচাবা কয়া পীরগনি। বি পি সি এল খক নত্তনা অতোপ্পা পি এস য়ুশিংনা স্কিল দিবেলপমেন্ত ইন্সতিতুৎশিং নহারোলশিং থবক ফংহন্নবা লিংখৎপা অসিদা ঐ হরাওই। শেংলবা মহাদেব লাইশঙ ময়াদা ইতুমান্নুরদা ইন্সতিত্যুৎ অসিগী অনিসুবা কেম্পস শানবা উরেপ-উয়ুং তম্বদা ঐ হরাওই। মফম অসিগী কিলোমীতর ১২ লাপ্না লুপা ক্রোর ৫০ চংনা আই ও সিনা মসিগী কোচী বো্ত্তলিং প্লান্তদা স্তোরেজ ফেকসিলিতি অমা থম্বদা ঐ হরাওই। মসিনা এল পি জি থম্বগী চাং হেনগৎহল্লগনি অমসুং এল পি জি তেঙ্করশিং লম্বীদা চৎপা হন্থহল্লগনি।হৌখিবা চহিগী অগস্তদা কেরলাদা শাথিবা ঈশিং ঈচাউ অমা থোকখিবা অদুদা বি পি সি এল কোচী রিফাইনরী অসি শিংনবা কয়া থেংনদুনা থবক তৌখি হায়বা তাবদা নুংঙাই। রিফাইনরী অদুদা লৈহৌবা ইমপ্লোয়িশিংনা লেপ্তনা পেত্রোল, দিজল অমসুং এল পি জি পুথোকখি হায়বা ঐ খঙলে। মসিনা গারীশিং অমসুং হেলিকোপ্তরশিংনা মী কনবগী থবক ফজনা পাংথোকপা ঙমখি। বি পি সি এল কোচী রিফাইনরী মখা তানা থবক কন্না শুনবা ঐনা তকশিল্লি অমসুং লৈবাক অসি শেমগৎপদা কোচী রিফাইনরীনা লৌরিবা থৌদাং অসি ঐখোয়না চাউথোকচবা পোকই। হৌজিক ঐখোয়দা থাজবা হেনগৎহল্লে। খা ভারত্ত পেত্রো-কেমিকেলগী অওনবা পুরকপদা কোচী রিফাইনরীনা লমজিংগনি হায়না ঐনা থাজবা থম্লি অমসুং অনৌবা ভারত অমগী মরু হুনবদা মতেং পাংগনি। জয় হিন্দ !